EkBass/fiwiki-20250220-pages-articles huggingface dataset:
Alejandro

Alejandro on espanjalainen etunimi. ==Tunnettuja Alejandroja== * Alejandro Abrines, Álex Abrines, espanjalainen koripalloilija * Alejandro Agag, espanjalainen liikemies, poliitikko ja moottoriurheiluvaikuttaja * Alejandro Alfaro, espanjalainen jalkapalloilija * Alejandro Amenábar, espanjalainen elokuvaohjaaja * Alejandro Aravena, chileläinen arkkitehti * Alejandro Arribas, espanjalainen jalkapalloilija * Alejandro Avila, meksikolainen näyttelijä * Alejandro Barahona, espanjalainen näyttelijä * Alejandro Bedoya, kolumbialais-yhdysvaltalainen jalkapalloilija * Alejandro Antonio Buccolini, argentiinalainen katolinen piispa * Alejandro Cárdenas, meksikolainen pikajuoksija * Alejandro Cardona, costaricalainen säveltäjä * Alejandro Casañas, kuubalainen aitajuoksija * Alejandro Darío Gómez, Papu Gómez, argentiinalainen jalkapalloilija * Alejandro Domínguez, argentiinalainen jalkapalloilija * Alejandro Falla, kolumbialainen tennispelaaja * Alejandro Faurlín, argentiinalainen jalkapalloilija * Alejandro Fernández Feo-Tinoco, venezuelalainen katolinen piispa * Alejandro Fernández Iglesias, Álex, espanjalainen jalkapalloilija * Alejandro Giammattei, Guatemalan presidentti * Alejandro Gómez, espanjalainen kestävyysjuoksija * Alejandro González Iñárritu, meksikolainen elokuvaohjaaja * Alejandro Rejón Huchin, meksikolainen runoilija, kulttuuripäällikkö ja toimittaja * Alejandro Jiménez Lafeble, chileläinen katolinen piispa * Alejandro Jodorowsky, chileläinen näyttelijä ja elokuvaohjaaja * Alejandro A. Lanusse, argentiinalainen kenraali, Argentiinan presidentti 1971–1973 * Alejandro Lerner, argentiinalainen muusikko * Alejandro Lerroux, Espanjan pääministeri 1933–1935 * Alejandro Montecchia, argentiinalainen koripalloilija * Alejandro Moreno, venezuelalainen jalkapalloilija * Alejandro Navarro, espanjalainen karateka * Alejandro Olalia, filippiiniläinen katolinen arkkipiispa * Alejandro "Alex" Olmedo, perulainen tennispelaaja * Alejandro Pedraz, espanjalainen jääkiekkoilija * Alejandro Pozuelo, espanjalainen jalkapalloilija * Alejandro Rose-Garcia, Shakey Graves, yhdysvaltalainen muusikko ja näyttelijä * Alejandro Sabella, argentiinalainen jalkapalloilija ja valmentaja * Alejandro Sanz, espanjalainen pop-muusikko * Alejandro Silva, chileläinen rock-kitaristi * Alejandro Solalinde, meksikolainen pappi ja ihmisoikeusaktivisti * Alejandro de la Sota, espanjalainen arkkitehti * Alejandro Toledo, Perun presidentti 2001-2006 * Alejandro de Tomaso, argentiinalainen kilpa-autoilija * Alejandro Urgellés, kuubalainen koripalloilija * Alejandro Valverde, espanjalainen ammattipyöräilijä * Alejandro Yepes Balsalobre, Álex, espanjalainen futsalpelaaja * Alejandro Zambra, chileläinen runoilija ja kirjailija === Kuvitteellisia Alejandroja === * Alejandro de la Vega, Zorron isä Johnston McCulleyn taskukirjoissa sekä niihin perustuvissa sarjakuvissa ja elokuvissa ==Muut== Alejandro voi tarkoittaa myös seuraavia asioita: *"Alejandro", Lady Gagan The Fame Monster -EP-levyn kappale ja single Luokka:Etunimet
Barbareskisota

Barbareskisota voi tarkoittaa kahta Yhdysvaltojen 1800-luvulla käymää sotaa: * Ensimmäinen barbareskisota, Yhdysvaltojen ja Pohjois-Afrikan niin sanottujen barbareskivaltioiden välillä vuosina 1801–1805 käyty sota * Toinen barbareskisota, toinen sota samojen osapuolten välillä vuonna 1815.
Vyöhyketerapia

Vyöhyketerapia eli refleksologia on lääkintää, jossa ihmistä hoidetaan painelemalla kehossa sijaitsevia heijastepisteitä. Vyöhyketerapeutti käsittelee joko pelkästään jalkaterien heijastepisteet tai koko kehon heijasteet (myös kädet, korvat, kasvot ja keskivartalo). Suomessa vyöhyketerapeutteja koulutetaan useassa paikassa. Kaksi suurinta kouluttajaa ovat luontaislääketieteen instituutti Kairon Instituutti Helsingissä ja luontaisalan koulutus- ja hyvinvointikeskus Medikanova Tampereella. Eri oppisuuntausten hoitotavat ja painotukset poikkeavat jossakin määrin toisistaan. Suomessa ei säädellä vyöhyketerapia-alan koulutusta tai ammatin harjoittamista. Terapeutin koulutus- ja kokemustausta voi vaihdella: edellä mainittujen kouluttajien tarjoama koulutus sisältää kouluttajien näkemyksen lääketieteen perusteista ja vyöhyketerapiakoulutusta. == Tutkimukset == Vuonna 2009 julkaistussa katsauksessa todetaan, että olemassa olevat todisteet eivät osoita vyöhyketerapian sopivan minkään sairauden hoitamiseen. Lohjalla vuonna 2018 toteutetussa tutkimuksessa kartoitettiin vanhempien kokemuksia vyöhyketerapiasta osana vauvan koliikin hoitoa. Mukana oli 35 vauvaa, ja näistä viidentoista koliikkioireilu loppui kokonaan. Lopuista vauvoista useimmilla oireilu lieveni. Lisäksi havaittiin levottoman liikehdinnän ja jännitystilojen lievenemistä. Verrokkiryhmää ei ollut. Tutkimus toteutettiin Helsingin ja Uudenmaan sairaanhoitopiirin, Metropolia Ammattikorkeakoulun ja Lohjan kaupungin yhteistyönä, ja se on hyväksytty julkaistavaksi pohjoismaisessa tiedelehdessä. Myös vuonna 2018 Turkissa tehdyssä tutkimuksessa vyöhyketerapia lievitti vauvojen koliikkia. 64 vauvan tutkimusjoukosta noin puolet oli vertailuryhmää, joka ei saanut hoitoa. Monia oheismuuttujia pyrittiin kontrolloimaan. Kokeen päättyessä koliikkioireet olivat hoidettavalla ryhmällä merkittävästi lievemmät kuin vertailuryhmällä. == Lähteet == Luokka:Manipulaatiohoito Luokka:Uskomuslääkintä Luokka:Seulonnan keskeiset artikkelit
Kuolemaantuomittu (vuoden 1934 elokuva)

Kuolemaantuomittu () on W. S. Van Dyken ohjaama yhdysvaltalainen rikos-/melodraamaelokuva vuodelta 1934. Päätähtinä ovat Clark Gable, William Powell ja Myrna Loy. Elokuva on myös Mickey Rooneyn yksi varhaisimmista rooleista, missä hän näyttelee Gablen roolin lapsena. Kuolemaantuomittu perustuu Arthur Caesarin tarinaan, jonka pohjalta Oliver H. P. Garrett ja Joseph L. Mankiewicz laativat käsikirjoituksen. Metro-Goldwyn-Mayer -yhtiö tuotti elokuvan. Kuolemaantuomittu kuvattiin suhteellisen nopeasti ja vaatimattomalla budjetilla. Elokuvan menestyminen yllätti studiota ja Kuolemaantuomittu teki William Powellin ja Myrna Loy'n parivaljakkoudesta tähden. Kuolemaantuomittu oli heidän ensimmäinen neljästätoista yhteistyöstä. Elokuva myös nostatti Clark Gablen uraa MGM:llä. Kuolemaantuomitusta tuli myös kuuluisa siitä, että se oli viimeinen elokuva jonka itse pahamaineinen gangsteri John Dillinger näki. Yhdysvaltain FBI-agentit ampuivat Dillingerin kuoliaaksi 22. heinäkuuta vuonna 1934 Dillingerin poistuessa Chicagon Biograph Theaterista missä Kuolemaantuomittua esitettiin. Arthur Caesar voitti parhaan alkuperäisen tarinan Oscar-palkinnon Oscar-gaalassa vuonna 1935. ==Juoni== Kuolemaantuomittu perustuu tositapahtumiin, General Slocum -laivan räjähtämisestä ja palamisesta New Yorkin East Riverillä 15. kesäkuuta vuonna 1904. Laivan räjähtämisestä selvinneet pojat Blackie Gallagher ja Jim Wade (Clark Gable ja William Powell) jäivät orvoiksi. Heidät pelasti pappi Isä Joe (Leo Carrillo). Heidät otti huostaan Poppa Rosen (George Sidney), joka oli menettänyt ainoan poikansa uppoamisessa. Pojat asuivat vain hetken Poppa Rosenin luona; Rosen, venäläinen juutalainen, kuoli kun poliisihevonen polki hänet kavioillaan. Pojat olivat edelleen hyviä ystäviä, vaikka heidän tiensä erosivat. Jim lähti opiskelemaan ja valmistui oikeustieteen kandidaatiksi. Hänestä tuli suoraselkäinen asianajaja. Blackiesta kasvoi uhkapelaaja ja laittoman kasinon omistaja. Vaikka ystävystykset pitivät toisistaan ja kunnioittivat edelleen toisia, he ovat kuitenkin elivät laillisuuden eri laidoilla. Ammattimainen kilpailu muuttuu henkilökohtaiseksi kun Jim menee naimisiin Blackien ex-rakastajattaren Eleanorin (Myrna Loy) kanssa. ==Rooleissa== ==Aiheesta muualla== * * * Kuolemaantuomittu TCM Movie Databasessa * Luokka:Yhdysvaltalaiset rikoselokuvat Luokka:Vuoden 1934 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:W. S. Van Dyken ohjaamat elokuvat Luokka:Melodraamat Luokka:New Yorkissa tapahtuvat elokuvat Luokka:Metro-Goldwyn-Mayerin elokuvat
An Endless Sporadic

An Endless Sporadic on vuonna 2005 perustettu yhdysvaltalainen progressiivista rockia soittava yhtye, johon kuuluvat Zach Kamins ja Andy Gentile. Yhtyeen tunnetuimmat kappaleet ovat olleet videopelien musiikkiraidoilla. "Sun of Pearl" esiintyi Tony Hawk -pelissä ja "Impulse" julkaistiin Guitar Hero 3 -peliin. Rumpuja bändissä soittaa Andy Gentiles. Kitaraa ja kosketinsoitinta soittaa Zach Kamins. Yhtye on julkaissut omakustanteena EP:n ja pitkäsoiton. ==Diskografia== *Ameliorate, EP, (2008) *An Endless Sporadic, pitkäsoitto, (2009) *Magic Machine (2016) Luokka:Yhdysvaltalaiset progressiivisen rockin yhtyeet
We Found Love

"We Found Love" on barbadoslaisen laulaja Rihannan kappale, joka julkaistiin hänen Talk That Talk -albuminsa ensimmäisenä singlenä 22. syyskuuta 2011. Singlellä esiintyy myös skotlantilainen laulaja-lauluntekijä Calvin Harris. ==Listasijoitukset== "We Found Love" sijoittui kuudennella viikollaan ykköseksi sekä Yhdysvaltojen että Kanadan singlelistalla. Kappale on lisäksi sijoittunut singlelistan kärkeen Saksassa, Ranskassa, Sveitsissä, Ruotsissa, Tanskassa, Suomessa, Norjassa ja Uudessa-Seelannissa. Lisäksi se on sijoittunut kymmenen parhaan joukkoon Australiassa, Itävallassa, Italiassa, Belgian Flanderissa ja Valloniassa, Alankomaissa ja Espanjassa. Lista Korkein sijoitus Alankomaat 3 Australia 2 Belgia (Flanderi) 3 Belgia (Vallonia) 6 Espanja 9 Italia 4 Itävalta 4 Kanada 1 Norja 1 Ranska 1 Ruotsi 1 Saksa 1 Suomi 1 Sveitsi 1 Tanska 1 Uusi-Seelanti 1 Yhdysvallat 1 == iTunesin EP versiohttp://itunes.apple.com/au/album/we-found-love-the-remixes/id476312188 == # "We Found Love" (Chuckie Extended Remix) – 5:57 # "We Found Love" (Chuckie Dub) – 5:56 # "We Found Love" (Cahill Edit) – 3:36 # "We Found Love" (Cahill Club) – 6:29 # "We Found Love" (Cahill Dub) – 5:58 # "We Found Love" (R3hab's XS Remix Edit) – 3:40 # "We Found Love" (R3hab's XS Extended Remix) – 5:26 # "We Found Love" (R3hab's XS Dub) – 5:26 == Lähteet == == Aiheesta muualla == * Kappaleen musiikkivideo YouTubessa Luokka:Vuoden 2011 kappaleet Luokka:Rihannan kappaleet Luokka:Calvin Harrisin kappaleet Luokka:Billboard Hot 100 -listan ykköset Luokka:Britannian singlelistan ykköset Luokka:Suomen singlelistan ykköset
Geoffrey (Yorkin arkkipiispa)

Geoffrey tai Geoffrey Plantagenet oli Englannin kuninkaan Henrik II:n avioton lapsi ja Yorkin arkkipiispa. Hän toimi useissa kirkollisissa viroissa ennen kuin hänestä tuli Lincolnin piispa vuonna 1173, vaikka häntä ei vihitty papiksi ennen vuotta 1189. Hänen velipuolensa Rikhard I Leijonamieli nimitti hänet Yorkin arkkipiispaksi noustuaan valtaistuimelle. Palattuaan Englantiin Toursista William Longchamp vangitsi hänet, mutta vapautti pian. ==Varhainen elämä== Geoffrey syntyi luultavasti ennen kuin hänen isänsä Henrik II meni naimisiin Eleonoora Akvitanialaisen kanssa vuonna 1152. Kronikoitsija Walter Mapin mukaan hänen äitinsä oli Ykenai-niminen prostituoitu. Toinen mahdollisuus on, että hänen äitinsä oli Rosamund Clifford. Geoffrey oli Lincolnin arkkidiakoni, kunnes paavi vahvisti hänen valintansa Lincolnin piispaksi. Hän kuitenkin kieltäytyi piispanvihkimyksestä ja sai nimityksen kuninkaan kansleriksi samoihin aikoihin. ==Kuolema== Arkkipiispa kuoli 12. joulukuuta 1212 ollessaan maanpaossa Grandmontissa Normandiassa. Hänet haudattiin grandmontinilaisluostariin, jossa hän oli oleskellut parin vuoden ajan. Hauta oli olemassa vielä ainakin vuonna 1767. == Lähteet == Luokka:Katoliset arkkipiispat Luokka:Lincolnin piispat Luokka:Yorkin arkkipiispat Luokka:1150-luvulla syntyneet Luokka:Vuonna 1212 kuolleet
Yttilä

Yttilä on kylä Satakunnan Säkylässä entisen Köyliön kunnan alueella. ==Palvelut== Yttilässä sijaitsee ravintola Korkea Tammi, paloasema ja Lallintalo. Kylässä sijaitsi myös Sepon Kauppa, joka lopetti toimintansa samassa rakennuksessa olleen postin kanssa vuoden 2014 alussa. ==Muuta== Yttilän kyläkeskuksen eteläpäässä sijaitsee Yttilän museokoulu. Vuoteen 2019 asti Yttilässä sijaitsi myös yksi Ilmatieteen laitoksen sadeasemista. Yttilän läpi menee Kankaanpäästä alkunsa saava yhdystie 2131 jota pitkin pääsee valtatie 12:lle, josta on Yttilään noin 8 kilometriä. Yttilään pääsee myös Kepolasta Kirkkosaaren kautta Kirkkosaarentietä myöten. ==Fiktiivisiä viittauksia== Simulaatiopelissä My Summer Car sijaitseva Teimon Kauppa on saanut ulkoisia vaikutteita Yttilässä sijaitsevasta Sepon Kaupasta. ==Lähteet== Luokka:Köyliön kylät Luokka:Satakunnan maakunnan entiset taajamat
Leffaboogie Vol 19

Leffaboogie Vol 19 on Smurffien 19. studioalbumi, joka julkaistiin 21. lokakuuta 2011. == Kappaleet == Suluissa alkuperäinen kappale. # # # # # # # # # # # # # == Lähteet == == Aiheesta muualla == * Leffaboogie Vol 19 itunes.com -sivustolla * Leffaboogie Vol 19 discogs.com -sivustolla Luokka:Vuoden 2011 albumit Luokka:Smurffien albumit
Bérénice Marlohe

Bérénice Marlohe (s. 19. toukokuuta 1979 Pariisi, Ranska) on ranskalainen näyttelijä. Hän aloitti näyttelijän uransa vuonna 2007 lyhytelokuvassa La discordance. Vuonna 2012 hän esiintyi James Bond -elokuvassa 007 Skyfall. == Lähteet == == Aiheesta muualla == * * * Bérénice Marlohe -fanisivusto Luokka:Ranskalaiset näyttelijät Luokka:Elävät henkilöt Luokka:Vuonna 1979 syntyneet
Psyllium

Psyllium eli ispaghul on jänönratamon (Plantago ovata) kuivatuista siemenistä valmistettua jauhetta, joka sisältää paljon liukoista kuitua. == Käyttö == Psylliumia käytetään apuaineena gluteenittomassa leivonnassa, jossa se antaa gluteenin tapaan taikinaan sitkoa. Psyllium on hajutonta, eikä sen käyttö muuta leivonnaisten makua. Psylliumin ja sokerin seosta käytetään ummetuksen hoitoon. Psylliumin ummetusta vähentävä vaikutus perustuu siihen, että sen sisältämä kuitu sitoo itseensä vettä, jolloin ulosteen massa kasvaa ja se poistuu suolesta nopeammin. Psylliumia on käytetty lisäksi hevosten hiekkaähkyn hoidossa, mutta sen tehosta ei ole laajaa yksimielisyyttä. == Terveysvaikutukset == Kansainvälisen tutkimusryhmän vuonna 2000 julkaiseman satunnaistetun ja kontrolloidun kliinisen tutkimuksen mukaan psylliumin pitkäaikaiskäyttö ummetuksessa käytettävällä annoksella (3–5 grammaa päivässä) lisäsi syöpäriskiä kasvattavan paksusuolen adenooman uusiutumista keskimäärin 67 prosenttia. Uusimisia havaittiin erityisesti niillä koehenkilöillä, joiden kalsiumin saanti oli jo lähtötilanteessa muita suurempi. Psylliumin on kuvattu myös aiheuttaneen allergisia reaktioita henkilöille, jotka altistuvat sille runsaasti työssään. == Lähteet == == Aiheesta muualla == *Onki: Jänönratamo (Plantago ovata) *Ummetus.com: Ummetus, Vinkkejä ummetuksen hoitoon Luokka:Leivonta Luokka:Laksatiivit Luokka:Eläinlääkkeet
Värireseda

Värireseda (Reseda luteola) on Välimeren ympäristöstä kotoisin oleva kaksivuotinen ruoho, joka kuuluu resedojen sukuun ja resedakasvien heimoon. Entisaikoina se oli tärkeä värikasvi, josta saatiin kirkkaankeltaista väriainetta. == Ulkonäkö ja koko == Värireseda on pysty ja haaraton ruoho, joka kasvaa 40–100 senttimetriä korkeaksi. Sillä on 5–10 senttimetrin pituiset suikeat lehdet, joissa on ehyt laita ja kiiltävä pinta. Se kasvattaa ensimmäisenä elinvuotenaan vain juuren ja tyvilehdet ja saavuttaa täyden mittansa vasta seuraavana kesänä. Sitä voidaan kasvattaa myös yksivuotisena, jos siemenet kylvetään maahan riittävän aikaisin keväällä. Värireseda kukkii heinä–elokuussa. Kellertävänvihreät kukat sijaitsevat pitkissä latvatähkissä, jotka kääntyvät aina kohti aurinkoa. Kukissa on neljä verholehteä ja terälehteä sekä paljon heteitä. Hedelmä on leveä, litteä ja kolmilohkoinen kota, joka kätkee sisälleen pyöreitä, sileitä ja kiiltävänmustia siemeniä. Kota avautuu kärjestä, minkä jälkeen tuuli levittää siemenet kasvin ympäristöön. Muita Suomen luonnossa osittain satunnaisesti esiintyviä resedojen suvun kasveja ovat tuoksureseda (Reseda odorata), valkoreseda (Reseda alba) ja keltareseda (Reseda lutea). == Levinneisyys == Värireseda on lauhkean vyöhykkeen kasvi, joka on lähtöisin Välimeren altaan itäosista ja Makaronesiasta. Sieltä se on levinnyt ihmisen avustuksella muualle Eurooppaan, Länsi-Aasiaan ja Pohjois-Amerikkaan. == Elinympäristö == Värireseda menestyy kuivassa, hiekkaisessa maassa ja korkeilla, mäkisillä paikoilla lähes 3 kilometrin korkeudelle asti. Kalkinsuosijana se viihtyy maaperässä, jossa on paljon ooliittia ja liitukiveä. Tyypillisiä elinympäristöjä ovat joutomaat, tiensyrjät, pellot, ratapihat ja vanhat painolastipaikat. == Käyttö == Väriresedan tieteellinen nimi on johdettu latinan kielen sanoista resedo (’minä rauhoitan’) ja lutea (’keltainen’). Kasvin sedatiivisen vaikutuksen tunsi jo roomalainen luonnontutkija Plinius vanhempi. Sen juurista valmistettiin aikaisemmin yleisesti keltaista väriainetta, jolla värjättiin etenkin villaa ja puuvillaa. Väri on peräisin kasvin sisältämästä luteoliinista. == Lähteet == == Aiheesta muualla == *Luontoportti: Värireseda (Reseda luteola) *Coloria.net: Värjäys, Värireseda *Den virtuella floran: Värireseda (Reseda luteola) *ITIS: Reseda luteola *United States Department of Agriculture (USDA): Reseda luteola Luokka:58.4 Putkilokasvit Luokka:Resedat Luokka:Värikasvit
Major League Baseball -kausi 1903

Major League Baseball -kausi 1903 päättyi Boston Americansin voitettua Pittsburgh Piratesin ensimmäisessä modernissa - National Leaguen ja American Leaguen välisessä World Seriesissä. ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. Boston Americans 91 47 3 .659 \-- 2\. Philadelphia Athletics 75 60 2 .556 14.5 3\. Cleveland Naps 77 63 0 .550 15.0 4\. New York Highlanders 72 62 2 .537 17.0 5\. Detroit Tigers 65 71 1 .478 25.0 6\. St. Louis Browns 65 74 0 .468 26.5 7\. Chicago White Stockings 60 77 1 .438 30.5 8\. Washington Senators 43 94 3 .314 47.5 National League National League National League National League National League National League Sija Joukkue Voitot Tappiot Tasan Voittosuhde GB 1\. Pittsburgh Pirates 91 49 1 .650 \-- 2\. New York Giants 84 55 3 .604 6.5 3\. Chicago Cubs 82 56 1 .594 8.0 4\. Cincinnati Reds 74 65 2 .532 16.5 5\. Brooklyn Superbas 70 66 3 .515 19.0 6\. Boston Beaneaters 58 80 2 .420 32.0 7\. Philadelphia Phillies 49 86 4 .363 39.5 8\. St. Louis Cardinals 43 94 2 .314 46.5 Postseason American Leaguen mestari Voitot National Leaguen mestari Peli 1 Peli 2 Peli 3 Peli 4 Peli 5 Peli 6 Peli 7 Peli 8 World Series Boston Americans 5–3 Pittsburgh Pirates 3–7 3–0 2–4 4–5 11–2 6–3 7–3 3–0 ==Aiheesta muualla== * Baseball almanakka - American League 1903 * Baseball almanakka - National League 1903 * Baseball almanakka - World Series 1903 Luokka:Major League Baseball -kaudet Luokka:Vuoden 1903 urheilu
Ricardo Watty Urquidi

Ricardo Watty Urquidi MSpS (16. heinäkuuta 1938 – 1. marraskuuta 2011) oli meksikolainen roomalaiskatolinen piispa. Hän syntyi San Diegossa, Kaliforniassa, ja sai pappisvihkimyksensä 8. kesäkuuta 1968. Hänet nimitettiin Méxicon arkkihiippakunnan vihkipiispaksi ja Macomadesin titulaaripiispaksi 27. toukokuuta 1980. Piispaksi vihkiminen seurasi 19. heinäkuuta. Pääkonsekraattorina toimi Ernesto Corripio y Ahumada, jota avustivat José de Jesús Madera Uribe ja Alfredo Torres Romero.Catholic-Hierarchy.org: Bishop Ricardo Watty Urquidi, M.Sp.S. Watty Urquidi sai 6. marraskuuta 1989 nimityksen Nuevo Laredon ja 21. helmikuuta 2008 Tepicin hiippakunnan piispaksi. Hän kuoli jälkimmäisessä virassa 73-vuotiaana haimasyöpään.U.S.-born Mexican bishop dies of pancreatic cancer == Lähteet == Luokka:Meksikolaiset papit Luokka:Katoliset piispat Luokka:Vuonna 1938 syntyneet Luokka:Vuonna 2011 kuolleet
George Antonysamy

George Antonysamy (s. 15. helmikuuta 1952) on intialainen roomalaiskatolinen arkkipiispa. Hänet vihittiin papiksi Tiruchirapallin hiippakuntaan 19. marraskuuta 1980. Hänet nimitettiin 4. elokuuta 2005 Sulcin titulaariarkkipiispaksi sekä apostoliseksi nuntiukseksi Guineaan, Liberiaan ja Gambiaan. 20. syyskuuta 2005 hän sai lisäksi nimityksen apostoliseksi nuntiukseksi Sierra Leoneen. Piispaksi konsekroinnin suoritti 21. syyskuuta Ivan Dias, jota avustivat Henryk Hoser ja Antony Devotta. Antonysamy erosi 8. syyskuuta 2008 tehtävistään apostolisena nuntiuksena Guineaan, mutta jatkoi toimintaansa samassa roolissa kolmeen muuhun maahan. == Lähteet == Luokka:Intialaiset katoliset arkkipiispat Luokka:Pyhän istuimen diplomaatit Luokka:Vuonna 1952 syntyneet Luokka:Elävät henkilöt
Nokia Asha 303

Nokia Asha 303 on Nokian valmistama QWERTY-näppäimistöllä ja kosketusnäytöllä varustettu S40-käyttöjärjestelmällä toimiva matkapuhelin. Se julkistettiin Nokia World 2011-tapahtumassa. Nokia Asha 303:n hintaluokka on noin 110-120 euroa alueesta riippuen. == Tietoja == === Käyttöverkot === *EGSM 850/900/1800/1900 *WCDMA 850/900/1700/1900/2100 === Mitat === *Pituus × leveys × paksuus: 117 × 56 × 14 mm *Paino: 99 grammaa === Kamera === *3,2 megapikseliä (2 048 × 1 536) *VGA-videokuvaus (640 × 480, 15 kuvaa sekunnissa) === Näyttö === *Halkaisija: 2,6 tuumaa *Kapasitiivinen kosketusnäyttö *Resoluutio: QVGA 240 × 320 *262 144 väriä *Tekniikat: TFT === Laitteisto === *1 GHz prosessori === Muisti === *100 Mt sisäistä muistia *MicroSD- muistikorttipaikka (tuki maks. 32 Gt korteille) === Virranhallinta === *Valmiusaika GSM: 30 päivää *Valmiusaika WCDMA: 35 päivää *Puheaika GSM: 8h 10 min *Puheaika WCDMA: 7 h 10 min *1 300 mAh Li-ion-akku *2 mm latausliitäntä === Paikannus === *Series 40 Nokia Kartat === Ääniominaisuudet === *Tuetut audioformaatit: MP3, MP4, AAC, AAC LC, eAAC+, WMA, NRT, MXMF, WAV, NB AMR, WB AMR ja MIDI *Tuetut videoformaatit: MPEG4, H.264 ja H.263 *3,5 mm audioliitäntä === Tiedonsiirto === *3G *GPRS/EGPRS multislot-luoikka 32 *EDGE multislot-luokka 33 *Stereo Bluetooth 2.1 +EDR *WLAN *HSDPA (maksiminopeus 10,2 Mbps) *HSUPA (maksiminopeus 2 Mbps) *MicroUSB 2.0 -liitäntä === Selain === *Nokia OSS Selain *Macromedia Flash Lite 3.0 === Muut sovellukset === *Angry Birds esiladattuna *Kalenteri, tehtävälista, ajastin, herätyskello, sekuntikello, laskin ja muistio === Muuta === *Värivaihtoehdot: punainen, grafiitti == Lähteet == *Nokia Asha 303 specifications - Nokia Europe *Nokia Asha 303 - GSMArena *Nokian uudet Series 40 Asha-puhelimet – Nokia Ääni, Nokian oma blogi == Aiheesta muualla == * Nokia Asha 303 Asha 303 Luokka:QWERTY-matkapuhelimet Luokka:Vuoden 2011 matkapuhelimet
Extraordinary Measures

Extraordinary Measures (televisioesityksessä myös Extraordinary Measures - Elämä veitsenterällä) on vuonna 2010 ensi-iltansa saanut tositapahtumiin perustuva lääkäri-draamaelokuva, jonka on ohjannut Tom Vaughan. Elokuva kertoo John Crowley -nimisestä bioteknikosta, joka perustaa yrityksen valmistamaan lääkettä lastensa sairauteen. Elokuvan pääosia esittävät Brendan Fraser, Harrison Ford, Keri Russell, Courtney B. Vance, Meredith Droeger, Diego Velazquez, Sam M. Hall, Patrick Bauchau ja Jared Harris. == Rooleissa == == Aiheesta muualla == * * Luokka:Tositapahtumiin perustuvat elokuvat Luokka:Yhdysvaltalaiset draamaelokuvat Luokka:Vuoden 2010 yhdysvaltalaiset elokuvat Luokka:Tom Vaughanin ohjaamat elokuvat Luokka:Elokuvat terveydenhoidosta
Pajarinhovin kylpylä

Pajarinhovin kylpylä, entiseltä nimeltään Aquapark, oli sisävesipuisto Kiteellä valtatie 6:n varrella. Vesipuisto avattiin 2010. Kylpylä oli Matkakeskus Pajarinhovin yhteydessä. Sen toiminta päättyi konkurssiin 2023https://yle.fi/a/74-20059462. ==Lähteet== ==Aiheesta muualla== *http://pajarinhovi.fi/fi/vesipuisto/E Luokka:Suomalaiset kylpylät Luokka:Kiteen rakennukset ja rakennelmat
Lohner

Jacob Lohner & Co oli itävaltaunkarilainen, sittemmin itävaltalainen yritys, joka aloitti toimintansa hevosvaunuvalmistajana. Vuonna 1896 Lohner aloitti ensimmäisenä maassaan autojen teollisen valmistuksen. Ensimmäisissä malleissa käytettiin voimanlähteinä ranskalaisvalmisteisia Pygmée-moottoreita, mutta yritys siirtyi sähköautojen valmistukseen vuonna 1898. Näitä suunnittelemaan palkattiin nuori insinööri Ferdinand Porsche. Porsche kehitti etuvetoisen Lohner-Porsche -nimellä tunnetun auton, jossa oli pyörännapoihin sijoitetut sähkömoottorit. Autoissa käytettiin myös mixte-nimistä järjestelmää, jossa sähkömoottoreita voitiin käyttää erillisen polttomoottorin ja generaattorin avulla. Vaikka auto toimikin tyydyttävästi, se osoittautui liian kalliiksi valmistaa tavanomaisiin bensiinikäyttöisiin autoihin verrattuna. Lohner myi patentit vuonna 1906 Emil Jellinekille, joka teetti sähkö- ja bensiinikäyttöisiä autoja Austro-Daimlerin tehtaalla. Tämän jälkeen Lohner ei enää valmistanut henkilöautoja. Vuoden 1906 jälkeen yritys valmisti vielä muutaman vuoden ajan Lohner-Stoll -nimisiä johdinautoja. Toisen maailmansodan jälkeen Lohner teki skoottereita. == Lähteet == Luokka:Hevosajoneuvovalmistajat Luokka:Autonvalmistajat Luokka:Sähköautot Luokka:Itävaltaunkarilaiset yritykset Luokka:Itävaltalaiset yritykset
Jude Gerald Paulraj

Jude Gerald Paulraj (s. 28. huhtikuuta 1943) on intialainen roomalaiskatolinen piispa. Hänet vihittiin papiksi 8. joulukuuta 1968 ja nimitettiin Palayamkottain hiippakunnan piispaksi 23. lokakuuta 2000. Piispaksi vihkiminen seurasi 8. joulukuuta. Pääkonsekraattorina toimi Marianus Arokiasamy, jota avustivat Savarinathen Iruthayaraj ja Peter Fernando.Catholic-Hierarchy.org: Bishop Jude Gerald Paulraj == Lähteet == Luokka:Intialaiset katoliset piispat Luokka:Vuonna 1943 syntyneet Luokka:Elävät henkilöt
Silvio Siripong Charatsri

Silvio Siripong Charatsri (s. 10. joulukuuta 1959) on thaimaalainen roomalaiskatolinen piispa. Hänet vihittiin papiksi Ratchaburin hiippakuntaan 19. toukokuuta 1987. Hän sai 4. huhtikuuta 2009 nimityksen Chanthaburin hiippakunnan piispaksi. Piispaksi konsekroinnin suoritti 4. heinäkuuta Lawrence Thienchai Samanchit, jota avustivat Salvatore Pennacchio ja Michael Michai Kitbunchu.Catholic-Hierarchy.org: Bishop Silvio Siripong Charatsri == Lähteet == Luokka:Thaimaalaiset katoliset piispat Luokka:Vuonna 1959 syntyneet Luokka:Elävät henkilöt
Fausto Feliciano Gaibor García

Fausto Feliciano Gaibor García (24. tammikuuta 1952 – 4. kesäkuuta 2021) oli ecuadorilainen roomalaiskatolinen piispa. Hänet vihittiin papiksi Guarandan hiippakuntaan 24. tammikuuta 1981. Hänet nimitettiin Riobamban hiippakunnan vihkipiispaksi ja Naraggaran titulaaripiispaksi 31. lokakuuta 2006. Piispaksi vihkiminen seurasi 2. joulukuuta. Pääkonsekraattorina toimi Victor Alejandro Corral Mantilla, jota avustivat Giacomo Guido Ottonello ja Ángel Polibio Sánchez Loayza.Catholic-Hierarchy.org: Bishop Fausto Feliciano Gaibor García Gaibor García sai 3. toukokuuta 2011 nimityksen Tulcánin piispaksi. == Lähteet == Luokka:Ecuadorilaiset papit Luokka:Katoliset piispat Luokka:Vuonna 1952 syntyneet Luokka:Vuonna 2021 kuolleet
Formula 2 -kausi 2011

Formula 2 -kausi 2011 oli FIA Formula Two Championship -sarjan kolmas kausi. Sarjan mestaruuden vei italialainen Mirko Bortolotti. Toiseksi sijoittui sveitsiläinen Christopher Zanella ja kolmanneksi sijoittui espanjalainen Ramón Piñeiro. == Kuljettajat == Nro Kuljettaja Lisenssi Kisat 2 James Cole Kaikki 3 Armaan Ebrahim 1-6 4 Mirko Bortolotti Kaikki 5 Alex Brundle Kaikki 6 Miki Monrás Kaikki 8 Plamen Kralev Kaikki 9 Mihai Marinescu Kaikki 10 Max Snegirev Kaikki 11 Jack Clarke Kaikki 12 Kelvin Snoeks Kaikki 13 José Luis Abadín 1-3, 5, 8 14 Jolyon Palmer 4 15 Ramón Piñeiro Kaikki 16 Mikkel Mac Kaikki 17 Will Bratt 1-4 18 Tobias Hegewald Kaikki 19 Christopher Zanella Kaikki 20 Julian Theobald 1-4, 6-7 21 Thiemo Storz Kaikki 22 Johannes Theobald 1-4, 6 23 Jon Lancaster 2 24 Tom Gladdis 1 25 René Binder 6 26 Luciano Bacheta 6-7 28 Benjamin Lariche Kaikki 30 Sung-Hak Mun Kaikki 33 Parthiva Sureshwaren 1, 3-8 42 Jordan King 3-5 77 Natalia Kowalska 1-2 88 Fabio Gamberini 4 ==Lähteet== Luokka:Formula 2 -kaudet Luokka:Vuoden 2011 moottoriurheilu
Bloomington (Indiana)

Bloomington on kaupunki Yhdysvaltojen Indianan osavaltion eteläosassa. Kaupungissa asuu vuonna 2010 tehdyn väestönlaskennan mukaan 80 405 ihmistä. Kaupungissa on Indianan yliopiston pääkampus, jossa on yli 40 000 opiskelijaa. Yliopiston opiskelijoiden elämään pohjautuvat Bloomingtonissa opiskelleen Steve Tesichin käsikirjoittamat elokuvat Fillarijengi (1979, ohj. Peter Yates) ja Neljä ystävää (1981, ohj. Arthur Penn). == Lähteet == == Aiheesta muualla == Luokka:Indianan kaupungit
Yngve Holmberg

Yngve Holmberg (21. maaliskuuta 1925 Bromma, RuotsiSveriges befolkning 1970, (CD-ROM version 1.04) Sveriges Släktforskarförbund 2003 – 29. lokakuuta 2011 Gräddö, Norrtälje, Ruotsi) oli ruotsalainen poliitikko, joka oli maltillisen kokoomuksen puheenjohtaja 1965–1970. Holmberg valmistui oikeustieteen kandidaatiksi Tukholman yliopistosta 1951, oli sen jälkeen käräjäoikeudessa 1952–1954, oikeiston kanslian sihteeri 1954–1955, Tukholman kaupungin palveluksessa 1955–1959, Ruotsin elinkeinoelämän keskusliiton palveluksessa 1959–1961 ja vuodesta 1961 oikeistopuolueen puoluesihteeri. Hän oli kansanedustaja 1962–1972 ja oli myös sekä ensimmäisen kamarin että toisen kamarin jäsen. Ensimmäisen kamarin jäsenenä ollessaan hän oli oikeiston ryhmäpuheenjohtaja 1965–1968. Oikeiston puoluesihteeri hän oli 1961–1965 ja puoluejohtaja 1965–1970 (Holmbergin puoluejohtajuuden aikana puolue muutti nimensä 1969 Maltilliseksi kokoomukseksi). Hän oli Hallandin läänin maaherra 1972–1977 ja sen jälkeen muun muassa pääkonsuli Houstonissa Yhdysvalloissa 1978–1982. Holmbergin puheenjohtajuuden aikana oikeistopuolue/kokoomus jatkoi jo 1960-luvun alussa alkanutta takapakkia. Vaaleissa 1968 puolue sai äänistä 13,8 prosenttia. Vuoden 1970 vaaleissa ääniosuus oli 11,5 prosenttia, mikä oli puolueen kaikkien aikojen huonoin tulos. Yngve Holmbergin isä oli toimittaja Nils Holmberg ja äiti Ingeborg Holmberg, o.s. Johansson. Hän oli vuosina 1952–1972 naimisissa kirjastonhoitaja Inga Henrikssonin kanssa. ==Lähteet== *Vem är det: Svensk biografisk handbok 1985, P. A. Norstedt & Söners Förlag, Stockholm 1984 ISBN 91-1-843222-0 ISSN 0347-3341 s. 497 === Viitteet === Luokka:Vuonna 1925 syntyneet Luokka:Vuonna 2011 kuolleet Luokka:Maltillisen kokoomuksen poliitikot Luokka:Ruotsin puolueiden puheenjohtajat Luokka:Ruotsin maaherrat
Helsingin sopimus (1974)

Itämeren alueen merellisen ympäristön suojelua koskeva yleissopimus eli Helsingin sopimus on Itämerta ympäröivien valtioiden välinen sopimus, joka velvoittaa vähentämään kuormitusta kaikista päästölähteistä, suojelemaan meriluontoa ja säilyttämään lajien monimuotoisuutta. Tämän sopimuksen toteuttamiseksi allekirjoittajavaltiot perustivat HELCOMin. Vuoden 1974 sopimus tuli voimaan 3. maaliskuuta 1980 ja uudistettiin vuoden 1992 sopimuksella, joka tuli voimaan 17. tammikuuta 2000. ==Allekirjoittaneet== *Euroopan talousyhteisö *Latvia *Liettua *Puola *Saksa *Suomi *Ruotsi *Tanska *Viro *Venäjä ==Lähteet== *Ymparisto.fi *Itämerenoppimispolku *HELCOM: Helsinki Convention *Itämeren alueen merellisen ympäristön suojelua koskeva yleissopimus Luokka:Ympäristösopimukset Luokka:1900-luvun kansainväliset sopimukset Luokka:Itämeri Luokka:1974 Luokka:Ympäristöpolitiikka
Red Nichols

Ernest Loring ”Red” Nichols (1905–1965) oli yhdysvaltalainen jazzmuusikko ja orkesterinjohtaja. Nichols syntyi vuonna 1905 Ogdenin kaupungissa Utahissa. Hänen isänsä oli musiikinopettaja ja opetti pojalleen kornetin soittoa. Nichols soitti nuorena isänsä puhallinorkesterissa, mutta kiinnostui sittemmin enemmän jazzmusiikista. Vuonna 1923 hän muutti New Yorkiin. Hän soitti ensin kornettia Johnny Johnsonin yhtyeessä ja myöhemmin perusti oman jazzkokoonpanonsa. Lisäksi hän soitti Sam Laninin ja Paul Whitemanin yhtyeissä ja johti orkesteria George Gershwinin Broadway-teatteriesityksissä Girl Crazy ja Strike Up the Band. Yhteensä Nichols esiintyi 1920-luvulla yli 4000 julkaistulla äänitteellä. Nicholsin yhtyeissä esiintyi monia nimekkäitä muusikoita kuten Benny Goodman, Gene Krupa, Jack Teagarden, Jimmy Dorsey, Glenn Miller, Eddie Lang, Miff Mole, Adrian Rollini ja Joe Venuti. Erityisen suosituksi osoittautui Five Pennies -yhtye, jonka Nichols perusti vuonna 1926. 1930-luvun lama sai Nicholsin lopettamaan nauhoittamisen vuonna 1932. Hän perusti swing-yhtyeen ja jatkoi esiintymistä vuoteen 1942 asti, jolloin päätti vetäytyä musiikista. Hän kuitenkin palasi kaksi vuotta myöhemmin liittyen ensin Glen Greyn Casa Loma Orchestraan ja perustaen myöhemmin Five Pennies -yhtyeen uudelleen. Vuonna 1945 hän muutti Los Angelesiin ja teki levytyssopimuksen Capitol Recordsin kanssa. Vuonna 1959 ilmestyi Nicholsin elämästä värikkäästi kertova elokuva The Five Pennies (suom. Laulu viidestä pennistä), jonka pääosaa esitti Danny Kaye. Elokuva nosti Nicholsin musiikin uudelleen suosioon. 1960-luvulla hän konsertoi Yhdysvalloissa ja Euroopassa yhtyeensä kanssa. Nichols kuoli sydänkohtaukseen 28. kesäkuuta 1965 ollessaan kiertueella Las Vegasissa. == Lähteet == Luokka:Vuonna 1905 syntyneet Luokka:Vuonna 1965 kuolleet Luokka:Yhdysvaltalaiset jazzmuusikot Luokka:Kornetistit Luokka:Yhdysvaltalaiset orkesterinjohtajat
Inez Bjørg David

Inez Bjørg David (s. 6. helmikuuta 1982 Aarhus) on tanskalainen näyttelijä. == Elämä == Inez kävi teatterikoulua Kööpenhaminassa ja otti yksityistunteja näyttelemisessä. Saksaakin puhuva Inez näytteli muun muassa lyhytelokuvissa The Date ja Dasein, elokuvassa Wilde Jungs sekä Xavier Naidoon, DJ Daven ja muiden taiteilijoiden musiikkivideoissa. Inez näytteli saippuaoopperassa Verbotene Liebe vuosina 2003–2006 roolinaan Vanessa von Beyenbach. Kesäkuussa 2006 hän jätti saippuaoopperan ja ryhtyi näyttelemään pääosaroolia Miriam Saalfeld telenovelassa Lemmen viemää, jossa hän pysyi joulukuuhun 2007 asti. Vuotta myöhemmin hän palasi vierailemaan sarjassa. Vuonna 2008 Inez oli viidennellä sijalla miestenlehti FHM:n listalla "Maailman 100 seksikkäintä naista".100 Sexiest Women In The World Vuodesta 2004 vuoteen 2008 Inez seurusteli näyttelijän Dominic Saleh-Zaki kanssa, jonka hän oli tavannut Verbotene Liebe -sarjan kuvauksissa.Liebe ohne Happy End - Focus Online, 1. syyskuuta 2008 Inezillä on kaksi siskoa, joista toinen on laulaja Anna David, sekä yksi veli. Inez asuu Berliinissä. Vuonna 2010 David oli vakuutusyhtiö ERGOn mainoskampanjan kasvona yhdessä Sebastian Ströbelin ja Samuel Finzin kanssa. Inez oli vuoteen 2016 yhdessä näyttelijä Mirko Langin kanssa. Heillä on kaksi tytärtä. == Elokuvat ja televisio == * 2002: Berlin, Berlin * 2002: Müde Krieger * 2002: Money Jumper * 2002: Sommer Hereos * 2003: Dasein * 2003–2006: Verbotene Liebe * 2004: Hellseher * 2004: Wilde Jungs * 2004: Hexenjagd * 2005: Sicht eines Freundes * 2006–2007, 2008: Lemmen viemää * 2008: Im Tal der Wilden Rosen – Zerrissene Herzen * 2008: ProSieben Märchenstunde – Die Karawane der verfluchten Jungfrauen * 2009: Inga Lindström – Wiedersehen in Eriksberg * 2009: Go West – Freiheit um jeden Preis * 2009: Männerherzen * 2009: SOKO Köln – Familienglück * 2010: Kommissarin Lucas * 2010: Zimmer 205 (Kino) * 2010: Go West - Freiheit um jeden Preis (TV) * 2011: Männerherzen 2 == Lähteet == == Aiheesta muualla == * Inez Bjørg Davidin virallinen kotisivu * Henkilökuva "Lemmen viemää" -sarjan kotisivuilla Luokka:Tanskalaiset näyttelijät Luokka:Vuonna 1982 syntyneet Luokka:Elävät henkilöt
Wenzhou

Wenzhou () on prefektuuritason kaupunki Zhejiangin maakunnan eteläosassa Kiinassa. Wenzhou Longwanin kansainvälinen lentoasema palvelee kaupunkia ja sen lähialueita. Kaupunki on toinen Ningbo–Taizhou–Wenzhou-rautatien pääteasemista. Kaksi kyseisellä rautatiellä kulkenutta suurnopeusjunaa törmäsivät lähellä Wenzhoun kaupunkia 23. heinäkuuta 2011. Onnettomuudessa kuoli 39 ihmistä ja noin 200 ihmistä loukkaantui. == Ilmasto == Wenzhoussa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on kuivempaa ja leutoa. Vuoden keskilämpötila on noin 19 °C ja keskimääräinen sademäärä 1 720 millimetriä. Elokuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on tammikuu, jolloin keskilämpötila on noin 8 °C. Sateisin kuukausi on elokuu, jolloin sataa keskimäärin noin 250 millimetriä. Joulukuu puolestaan on kuivin kuukausi. Silloin keskimääräinen sadanta on 43 millimetriä. == Galleria == Vue générale de Wenzhou.JPG|Wenzhoun kaupunkia. Shopping street in Wenzhou.jpg|Kävely- ja ostoskatu. Wenzhou mcp.jpg|Piirikuntatason aluejako. ==Lähteet== == Aiheesta muualla == *Wenzhou City Information (erityisesti talouspainotus) (chinaknowledge.com) *China Postal code Zhejiang Province (prefektuuri ja piirikuntataso) (youbianku.com) Luokka:Zhejiangin kaupungit Luokka:Zhejiangin prefektuurit
Robert Schörgenhofer

Robert Schörgenhofer (s. 21. helmikuuta 1973 Dornbirn, Itävalta) on itävaltalainen jalkapalloerotuomari. Hänestä tuli kansainvälinen erotuomari vuonna 2007. Schörgenhofer tuomitsi ensimmäisen ottelunsa Itävallan korkeimmalla sarjatasolla Bundesliigassa syyskuussa 2004. Vajaa kolme vuotta myöhemmin tammikuussa 2007 hän sai myös lisenssin tuomita kansainvälisiä otteluita. Ensimmäisen aikuisten maaottelun hän tuomitsi 10. syyskuuta 2008 Albanian ja Maltan välillä. == Aiheesta muualla == * Robert Schörgenhoferin esittely Worldreferee-sivustolla Luokka:Itävaltalaiset jalkapallotuomarit Luokka:Vuonna 1973 syntyneet Luokka:Elävät henkilöt
Ğabdelxəy Әxətov

Ğabdelxəy Xuram ulı Әxətov (, : Gabdulhai Huramovitš Ahatov; 8. syyskuuta 1927 Tataarien ASNT − 25. marraskuuta 1986 Tataarien ASNT) oli tataaritaustainen neuvostoliittolainen kielitieteilijä, filologi ja professori (1970).Tataari Encyclopedia, Vol 1: artikkeli "Gabdulkhay Huramovich Akhatov" - "Institute of tataari Encyclopedia", Kazan, 2002 Ahatov kirjoitti noin 200 tieteellistä teosta, sanakirjoja, oppikirjoja ja ohjelmien käsikirjoituksiaProfessori Gabdulhai Ahatov: Tieteellisiä julkaisuja sekä tieteellisiä julkaisuja yleisen filologian ja tataarien filologian alalta. Tieteellisen perustutkimuksen työtä hän kirjoitti ja julkaisi useita suomalais-ugrilaisia ​​tutkimuksia etenkin suomen kieltä koskien.Akhatov G.KH.= Ахатов Г.Х. "Об основных признаках парных слов"//Научный журнал "Советское финно-угроведение", Талинн, 1981, № 2 (venäjäksi) Useita Ahatovin tieteellisiä teoksia kiiteltiin XIII kansainvälisessä lingvistien kongressissa (Tokio, 1982), ja niitä säilytetään maailman suurimmissa kirjastoissa, kuten Yhdysvaltain kongressin kirjastossa.Library of Congress of United States of America : Works by Professor G. Kh. Akhatov == Perhe == Ahatovin poika Aidar Ahatov oli julkisuuden henkilö, tiedemies, ekologi, taloustieteilijä, lakimies ja taiteilija. == Tieteelliset kirjat == *Gabdulhai Ahatov. Tatar telenen︠g︡ leksikasy : pedagogii︠a︡ institutlary ḣăm kolledzhlary studentlary ȯchen kullanma. Kazan, 1995, ISBN 5-298-00577-2 (tataarin kieli) *Gabdulhai Ahatov. Tatarskaia dialektologiia. Kazan, 1984 (tataarin kieli) *Gabdulhai Ahatov. Noin pääpiirteet pariksin sanoja (vuonna uralilaisten ja vuonna uralilaisten ja altailaisiin kielet) / Tieteellinen lehti «Sovetski Fennougristiikka». – Tallinna, 1981, № 2, ISSN 0132-0777 (venäjäksi) *Gabdulhai Ahatov. Dialekty i toponimiia povolzhia. Сheboxary, 1981 (venäjäksi) *Gabdulhai Ahatov. Dialekty i toponimii︠a︡ Povolzhʹi︠a︡ : mezhvuzovskiĭ sbornik. Сheboxary, 1979 (venäjäksi) *Gabdulhai Ahatov. Tatarskai︠a︡ dialektologii︠a︡ : sredniĭ dialekt : uchebnoe posobie. 1979 (venäjäksi) *Gabdulhai Ahatov. Leksika tatarskogo i︠a︡zyka. Ufa, 1975 (venäjäksi) *Gabdulhai Ahatov. Murteella West-Siberian tataarit. - Ufa, 1963 (venäjäksi) *Gabdulhai Ahatov. Monikielisyys maailman. - Berliini, 1986 (saksaksi) *Gabdulhai Ahatov. Kielitiede yhdessä tietokoneen kanssa . - Berliini, 1986 (saksaksi) ==Lähteet== == Aiheesta muualla == * Professori Gabdulhai Ahatov * Каzan / Gabdulhai Ahatov * Professori Gabdulhai Ahatov: elämä ja työ * Gabdulhai Ahatov / BIBLUS * Gabdulhai Ahatov / greatrussianpeople.ru * Gabdulhai Ahatov / c-society.ru * Library of Congress of United States of America : Works by Professor G. Kh. Akhatov * VIAF : Works by Professor G. Kh. Akhatov * WorldCat / Works by Professor G. Kh. Akhatov Luokka:Neuvostoliittolaiset tieteilijät Luokka:Kielitieteilijät Luokka:Filologit Luokka:Professorit Luokka:Tataarit Luokka:Vuonna 1927 syntyneet Luokka:Vuonna 1986 kuolleet
Yhteiskuntafilosofia (kirja)

Yhteiskuntafilosofia on Juha Räikän toimittama oppikirja yhteiskuntafilosofiasta. Artikkelikokoelman kirjoittajat ovat Elisa Aaltola, Marko Ahteensuu, Teppo Eskelinen, Kaisa Herne, Matti Häyry, Sanna Joronen, Eerik Lagerspetz, Arto Laitinen, Kati Mikkola, Sari Roman-Lagerspetz, Juha Räikkä, Maija Setälä, Tuija Takala, Mikko Wennberg, Petri Ylikoski ja Mikko Yrjönsuuri. == Lähteet == == Aiheesta muualla == * Putte Wilhemlsson: Kysymyksiä ilman vastauksia. Turun sanomat 29.8.2010. Luokka:Kirjat yhteiskuntafilosofiasta Luokka:Suomalaiset tietokirjat Luokka:Vuoden 2010 kirjat
Ashford & Simpson

Ashford & Simpson oli yhdysvaltalainen lauluntekijä- ja muusikkoduo, joka koostui avioparista Nickolas Ashford ja Valerie Simpson. He kirjoittivat 1960-luvulla useita menestyskappaleita muille artisteille ja aloittivat 1970-luvun alussa menestyksekkään muusikkouran. Heidän kappaleensa ovat ansainneet 22 kulta- ja platinalevyä. Fairfieldistä Etelä-Carolinasta kotoisin oleva jazztanssija Nickolas Ashford (s. 1942) ja newyorkilainen gospel-laulaja Valerie Simpson (s. 1946) tapasivat 1960-luvun alkupuolella New Yorkin Harlemissa sijaitsevassa baptistikirkossa. Pian tämän jälkeen Ashford liittyi kirkon kuoroon, jossa Simpson soitti pianoa, ja he alkoivat kirjoittaa musiikkia yhdessä. Vuonna 1965 heidät palkattiin lauluntekijöiksi Scepter Recordsille. Heidän ensimmäinen hittinsä oli Ray Charlesin vuonna 1966 levyttämä ”Let’s Go Get Stoned”, jonka menestys sai Motownin perustaja Berry Gordyn palkkaamaan heidät omaan julkaisuyhtiöönsä Detroitiin. Ashford ja Simpson kirjoittivat Marvin Gayelle ja Tammi Terrellille kappaleet ”Your Precious Love”, ”Ain’t Nothing Like the Real Thing” ja ”You’re All I Need to Get By” sekä Diana Rossille kappaleet ”Reach Out and Touch (Somebody’s Hand)”, ”Ain’t No Mountain High Enough” ja ”Surrender”. He tekivät kappaleita myös Gladys Knightille ja työskentelivät tuottajina. Vuonna 1971 Simpson julkaisi ensimmäisen oman albuminsa Exposed!, ja kaksi vuotta myöhemmin ilmestyi heidän ensimmäinen duojulkaisunsa Keep It Comin’. He siirtyivät vuonna 1973 Warner Brothers Recordsille. Vuoden 1977 albumi Send It myi kultaa ja sisälsi listoilla top 10:een nousseen kappaleen ”Don’t Cost You Nothing”. Heidän ensimmäinen pophittinsä oli ”I Found a Cure” vuoden 1979 albumilta Stay Free. Vuoden 1980 A Musical Affair ei menestynyt yhtä hyvin kuin duon edeltävät albumit, mutta vuonna 1984 julkaistu Solid sai hyvän vastaanoton. Albumi myi kultaa ja sen nimikappale nousi listoilla top 20:een Yhdysvalloissa ja Britanniassa nousten Yhdysvalloissa R&B-listan; kärkeen. 1980-luvun loppupuolelta eteenpäin Ashford ja Simpson levyttivät harvakseltaan ja tekivät toisinaan kiertueita. Heidän kappaleestaan ”I’m Every Woman” tuli vuonna 1993 hitti, kun Whitney Houston nauhoitti sen Bodyguard-elokuvan musiikkiraidalle. Nickolas Ashford kuoli 22. elokuuta 2011 kurkkusyöpään. == Diskografia == *Keep It Comin’ (1973) *Gimme Something Real (1973) *I Wanna Be Selfish (1974) *Come as You Are (1976) *So So Satisfied (1977) *Send It (1977) *Is It Still Good to Ya (1978) *Stay Free (1979) *A Musical Affair (1980) *Performance (1981) *High-Rise (1983) *Solid (1984) *Real Love (1986) *Love or Physical (1989) *Been Found (1996) *Count Your Blessings (2004) *The Real Thing (2009) == Lähteet == Luokka:Yhdysvaltalaiset lauluntekijät Luokka:Yhdysvaltalaiset yhtyeet Luokka:Yhdysvaltalaiset duot Luokka:Songwriters Hall of Fame
Svenolof Karlsson

Svenolof Karlsson (s. 28. joulukuuta 1953 Luoto) on kirjailija ja viestintäkonsultti. Hän toimii pääosin Suomessa ja Ruotsissa. Seitsemäntoista hänen kirjoistaan on ilmestynyt myös suomeksi. Karlsson on kirjoittanut tai toimittanut viitisenkymmentä kirjaa, jotka ensi sijassa käsittelevät elinkeinoelämää, johtajuutta, teknologiakehitystä sekä seikkailuja vuorilla ja merillä. Karlssonin suku on keskiajalta lähtien viljellyt maata Purmossa, ja hän on useissa kirjoissa kuvannut maatalouden historiaa Pohjanmaalla. Toisena teemana Karlssonin kirjoissa kulkevat Suomen ja Ruotsin väliset kulttuurierot ja niiden rakentava tai ei-rakentava käyttö kulttuurien kohtaamisessa. Karlsson on taustaltaan journalisti. Vuosina 1990–1996 hän työskenteli julkaisupäällikkönä ja toimittajana Pohjoismaiden neuvoston sihteeristöön kuuluvassa julkaisuyksikössä. Svenolof Karlsson toimi Ruotsin kirjailijaliiton (Sveriges Författarförbundin) hallituksessa vuosina 2002–2009. Hän oli Finska Akademienin puheenjohtaja v. 2002–2010. Finska Akademien on Ruotsissa toimivien suomalaistaustaisten henkilöiden aatteellinen yhdistys. Hän istui Samfundet Sverige–Finlandin hallituksessa v. 2013–2019. Karlsson julkaisi yhdessä Anders Lugnin kanssa v. 2009 kirjan Att förändra världen (Changing the world), joka kuvaa tieto- ja teleliikenteen pohjoismaisia menestystekijöitä. Keväällä 2011 Karlsson julkaisi teoksen The Pioneers Telian ja Soneran uraauurtavasta työstä. Vuonna 2013 ilmestyi hänen kirjansa Nörtit. Pohjalainen erikoisuus, jossa pohditaan, miksi niin monilla IT-uranuurtajilla on kytköksiä Pohjanmaalle. Vuosina 2016 ja 2017 ilmestyi kaksiosainen Rani Plastista kertova teos, Kotiseuturakas maailmanmatkaaja 1-2, joka kuvaa laajasti muoviteollisuuden kasvua ja kehittymistä Pohjanmaalla. Kaksi Svenolof Karlssonin kirjoista kuvailee poliitikkoa ja talouselämän toimijaa Christoffer Taxellia. Hän työskenteli Dagens Industri-lehden energiatoimittajana vuosina 2013–2015. Svenolof Karlssonille myönnettiin Suomen Leijonan ritarikunnan ritarimerkki v. 2017 ”Suomen ja Ruotsin välisen kulttuuriyhteistyön edistämiseksi tehdystä työstä”. Svenolof Karlsson sai Suomen tietokirjailijoiden Tietokirjailijapalkinnon v. 2019. ==Lähteet== Luokka:Suomalaiset tietokirjailijat Luokka:Vuonna 1953 syntyneet Luokka:Elävät henkilöt
And the Hits Just Keep on Comin’

And the Hits Just Keep on Comin' on yhdysvaltalaisen laulaja-lauluntekijä Michael Nesmithin vuonna 1972 julkaistu studioalbumi. Nesmith tuli tunnetuksi vuonna 1966 The Monkees -televisiosarjan myötä. Nesmith on itse tuottanut tämän albuminsa omalle yhtiölleen The Pacific Arts Corporation Inc. Äänityksestä ja miksauksesta on vastannut Lehan Kent Tunks. Euroopassa LP- levyjä on valmistanut ja jaellut vuonna 1977 Island Records Ltd., jonka osoite on ollut 22 St. Peter's Square, Lontoo. Julkaisuluvan on myöntänyt neworkilainen RCA Records, jonka luettelossa albumi oli alun perin tunnuksella RCA LSP-4695. Suomeen levyjä on tuonut Scandia. LP-levyssä on avautuvat kannet. Sisäpuolella on kuva nojatuolissa istuvasta Nesmithistä neljän naisen seurassa. Nesmithillä on lukemisinaan Dee Brownin kirja Bury My Heart at Wounded Knee. Huoneentaulussa on sama teksti kuin tämän albumin nimessä. Kyseessä on vitsi, sillä tähän mennessä Nesmithillä oli ollut vain kaksi listoille päässyttä (mutta sitäkin tasokkaampaa) singleä: Joanne ja Silver Moon. Albumi on omistettu Annalee Huffakerille. Albuminsa saatetekstissä 'Papa Nes' kertoo, että artistina olemisen etuja on se, että hän voi aina silloin tällöin käyttää ammattitaitoaan hyväkseen kirjoittamalla itselleen tämän albumin kaltaisia viestejä. Nesmith kertoo yrittäneensä käyttää taitojaan niin, että kuulija ei tuntisi itseään ulkopuoliseksi, vaan että musiikki vaikuttaisi kuulijan tietoisuuteen. Nesmith on tehnyt musiikkiaan rehellisesti ja niin kauniiksi ja harmoniseksi kuin mahdollista. == Arvioita == Soundi- lehden Mikko Montonen piti albumia yhtenä kauneimmista, mitä hän on kuullut. Samalla hän hämmästeli sitä, että tätä mestariteosta myytiin alun perin vain 400 kappaletta. Zig Zag -lehden Nesmith-asiantuntija John Tobler piti albumia miehen siihen mennessä (1975) parhaana. == Kappaleet == Kaikki kappaleet ovat Michael Nesmithin tekemiä ja sovittamia. Julkaisija on Screen Gems-Columbia. Kappaleiden sanat on painettu LP-levyn takakanteen. Albumin tunnetuimpia kappaleita on "Different Drum", jonka on levyttänyt myös Linda Ronstadt The Stone Poneys -yhtyeen riveissä jo vuonna 1967. ; A-puoli # # # # # ; B-puoli # # # # # == Kokoonpano == * Michael Nesmith – kitarat, laulu * O.J. "Red" Rhodes – pedal steel-kitara == Lähteet == * Michael Nesmith LP And the Hits Just Keep on Comin' (Island Records ILPS 9439) === Viitteet === Luokka:Vuoden 1972 albumit Luokka:Yhdysvaltalaiset albumit
Blåfjellet

Blåfjellet voi tarkoittaa seuraavia: * Blåfjellet, Skandeihin kuuluva vuorenhuippu Oldedalenin laakson varrella, Strynin kunnassa, Norjassa * Blåfjellet, Skandeihin kuuluva vuorenhuippu lähellä Geirangeria, Strandan kunnassa, Norjassa == Katso myös == * Blåfjella-Skjækerfjellan kansallispuisto, kansallispuisto Norjassa